da da da da da da nb da da da da da da da da da da da nb da da da en en
Hamid Shah blev årets seniorspiller - Svanholm Cricketklub
Søndag d. 23. december 2018 kl. 10:21 af Henrik Pfaff
De to lokalaviser i vores område - i vores fortid Syd Vest Bladet og fra 1991 Folkebladet - har sørget for en pokal til årets seniorspiller. Så der står nu 55 navne på pokalen. Det, der vedrører 2018, er Hamid Shahs.
Såvel med bat som bold en stor sæson og manden bag sejren over KB i T 20 finalen. Tillige fik han det ærefulde hverv at være anfører for landsholdet. Det er første gang, han har fået den.
Han fik den overrakt af formanden under seniorernes velbesøgte juleafslutning. Samme juleafslutning havde besøg af Jørgen Jønsson, der diverterede med en fortælling om første gang, vi blev mestre. Hvad man kan sige om det velmodtagne indslag var, at der i hvert fald ikke var nogen til stede, der kunne konstatere om der var nogen form for pynt på fortællingen.
Ungdommen holdt juleafslutning dagen efter og Adyan Hussain, Lucky Ali og Sami Ahmad fik Nistrup pokalerne, der blev uddelt første gang i 1979 og de samme pokaler holder endnu, men er ved at blive lidt bulede og overfyldte.
Adyan foren generel flot indsats og matchwinner i finalen. Lucky, der samtidig fik et century-bat for sine over 100 i finalespillet, fik det for en utrolig sæson, hvor han i øvrigt har spillet hele 44 kampe og havde en forgyldt periode, hvor han seks kampe i træk på forskellige niveauer – også 2 senior - lavede over 50. Sammi havde en sæson, hvor han var plaget af skader. Ikke desto mindre fik han alligevel lavet over 200 juniorpoints, og selv i sine lange skadesperioder mødte han op og bakkede de andre op med sit gode humør. Han optrådte i øvrigt på fin vis som vikartræner for lilleputterne, da hans bror var væk med landsholdet i hen ved tre uger
Et par dage forinden havde miniputterne holdt deres afslutning og her gik præmie battet til Said Ahmad.
En noget uformel præmie til Waqas Zethi for ”best supporting drenge-junior far” og samme præmie burde havde været give til Zahid Alam hos lilleputterne – men han skal også passe sit almindelige arbejde
Formanden overrækker Folkebladets pokal til Hamid Shah
Jørgen Jønsson fortæller røverhistorier fra gamle dage
Formanden i gang med at hylde vinderne af årets Nistrup-pokaler
Årets Nistrup-pokaler gik til fra venstre
Adyan Hussain hos lilleputterne, Lucky Malik hos drengene og Sami Ahmad hos juniorerne
Bagved formand Henriksen og trænerne Zishan Shah og Saif Ahmad.
Året spiller hos miniputterne blev Saib Ahmad. Træner Asad Shah overrækker
Der var en imponerende præmie til ”best supporting drenge-junior-far” Waqas Zethi. Zishan Shah lykønsker. Zahid Alam burde også have fået en præmiefor samme rolle hos lilleputterne og miniputterne, men han var desværre gået.